Малов Аркадий Васильевич
Малов Аркадий Васильевич (1928 çулхи ака уйăхĕн 26-мĕшĕнче Чăваш Енĕн Элĕк районĕнчи Мăн Тукташ ялĕ — 1995 çулхи ака уйăхĕн 25-мĕшĕ, Шупашкар) — чăваш сăвăçи, тăлмач

Пурнăçĕ
1928 çулхи ака уйăхĕн 26-мĕшĕнче Чăваш Енĕн Элĕк районĕнчи Мăн Тукташ ялĕнче çуралнă.

Çĕмĕрле районĕнчи Хутар вăтам шкулĕнче, Чăваш патшалăх педагогика институтĕнче пĕлӳ пухнă.

Кӗнеке издательствин редакторĕ, «Ялав» журналăн яваплă секретарĕ, «Тăван Атăл» тĕп редакторĕ, Литфонд уполномоченнăйĕ тата «Тăван Атăл» журналăн критикăпа публицистика пайĕн редакторĕ вырăнĕсенче ĕçленĕ.

1995 çулхи ака уйăхĕн 25-мĕшĕнче Шупашкарта вилнĕ.

Ĕçĕсем
Сăввисем хаçат-журналта кун çути курнă.

Куçарусем:
 С. Антонов «Юманай такмакĕсем»;
 С. Шляху «Ваня юлташ»;
 М. Шолохов «Лăпкă Дон»;
 Э. Казакевич «Кăвак тетрадь».

Л. Толстойăн «Вăрçăпа лăпкăлăх» романне куçарса пĕтереймен.

Вуламалли 
 Дедушкин, Н. Сăвăç, куçаруçă, критик / Н. Дедушкин // Тăван Атăл. – 1988. – № 4. – С. 59–60.
 Афанасьев, П. Малов Аркадий Васильевич // Афанасьев, П. Писатели Чувашии / П. Афанасьев. – Шупашкар, 2006. – С. 253–254.
 Тимуков, А. Н. Малов Аркадий Васильевич / А. Н. Тимуков // Краткая чувашская энциклопедия. – Шупашкар, 2001. – С. 259.
 Ялгир, П. Малов Аркадий Васильевич // Ялгир, П. Литературный мир Чувашии / П. Ялгир. – Шупашкар, 2005. – С. 65.

Асăрхавсем

Каçăсем 
 Малов А.В. кун-çулĕ 

Пайăр çынсем, алфавитпа
Çыравçăсем, алфавитпа
Раççей çыравçисем
Раççей сăвăçисем
СССР тăлмачĕсем
Чăваш çыравçисем
Чăваш сăвăçисем
Чăваш тăлмачĕсем
Пайăр çынсем:Элĕк районĕ
1928 çулта çуралнисем
Акан 26-мĕшĕнче çуралнисем
1995 çулта вилнисем
Акан 25-мĕшĕнче вилнисем